ப்ரீத்தி இன்டர்நேஷனல் நிறுவனத்தின் விரிவாக்கத்தில் இந்தியாவுக்கு மிக முக்கியமான இடம் உண்டு. “இந்தியாவைப் பொருத்தவரையில் ஆன்லைன் விற்பனை வளர்ச்சி அபரிமிதமாக உள்ளது. எங்கள் பொருளையும் ஆன்லைன் விற்பனைக்குக் கொண்டு வருவதற்காக பெப்பர்ஃபிரை, ஃபிலிப்கார்ட் போன்ற ஆன்லைன் விற்பனையாளர்களுடன் பேசி வருகிறோம்” என்கிறார் ஹிரிதேஷ். பிரீத்தி இன்டர்நேஷனலின் பிரபலம் குறைவதற்கு வாய்ப்பில்லை. “2015க்கான ஏற்றுமதி ஆர்டர்கள் முழுவதும் முடிந்து விட்டது. 2016ல் சீனாவின் கான்ட்டான் கண்காட்சி, ஷாங்காயில் நடக்கவிருக்கும் இன்டர்நேஷனல் பர்னீச்சர் கண்காட்சி போன்ற சர்வதேச கண்காட்சியில் கலந்து கொள்ள இருக்கிறோம். எங்கள் தயாரிப்புகள் அடைந்த வெற்றியை சமீபத்தில் டிஸ்கவரி சேனல் படமாக்கியுள்ளது. தி லிக்குடேட்டர்ஸ் என்ற பெயரில் அவர்கள் அந்த எபிசோடை சுமார் 140 நாடுகளில் ஒளிபரப்பு செய்ய இருக்கின்றனர். பொருட்கள் எப்படி உற்பத்தியாகின்றன என்று படமாக்கப்பட்டுள்ள அந்த எபிசோட் எங்களுக்கு மிகப்பெரிய அடையாளமாக இருக்கும்” என்று சந்தோஷமாகக் கூறுகிறார் ஹிரிதேஷ்.